Diari Oficial de la Generalitat Valenciana


Sumari del DOGV 5845, del 09-09-2008 (2008/10820)

RESOLUCIÓ de 5 d'agost de 2008, del director general de Recursos Humans de la Conselleria de Sanitat, per la qual, en execució de sentència, es declara Maria Pilar del Valle Sanchis en situació d'expectativa de destinació com a aspirant que ha superat el concurs oposició del procés extraordinari de consolidació d'ocupació per a la selecció i provisió de places d'auxiliars administratius de la funció administrativa en institucions sanitàries dependents de la Conselleria de Sanitat.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5845

Data del DOGV
:   09-09-2008

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2008/10730


Data del document
:   05-08-2008

Organisme emissor
:   Conselleria de Sanitat

Tipus de document
:   Resolució

Anàlisi jurídica

 Descriptors 

:   * recurs administratiu
    * concurs administratiu
    * professió administrativa
    * execució de sentència

RESOLUCIÓ de 5 d'agost de 2008, del director general de Recursos Humans de la Conselleria de Sanitat, per la qual, en execució de sentència, es declara Maria Pilar del Valle Sanchis en situació d'expectativa de destinació com a aspirant que ha superat el concurs oposició del procés extraordinari de consolidació d'ocupació per a la selecció i provisió de places d'auxiliars administratius de la funció administrativa en institucions sanitàries dependents de la Conselleria de Sanitat. [2008/10956]  
En execució de la sentència ferma 87/08 del Tribunal Superior de Justícia de la Comunitat Valenciana per la qual s'estima el recurs d'apel·lació interposat per Maria Pilar del Valle Sanchis contra la sentència 176/06 del Jutjat Contenciós Administratiu núm. 7 de València dictada en el recurs 230/05, la qual es revoca i s'estima el recurs contra la resolució d'1 de febrer de 2005, per la qual es publiquen les qualificacions finals atorgades als concursants que han superat la fase de selecció del procés extraordinari de consolidació d'ocupació de places d'auxiliars administratius de la Funció Administrativa de les institucions sanitàries dependents de la Conselleria de Sanitat, acte que s'anul·la per ser contrari a dret pel que a la qualificació de l'actora es referix, i reconeixent la seua situació jurídica individualitzada, es declara el seu dret a ser puntuada conforme s'expressa en el fonament tercer de l'esmentada sentència.   
Vista la Resolució de 30 de juny de 2008 del director general de Recursos Humans, per la qual es modifica la resolució d'1 de febrer de 2005 que fa públiques les qualificacions finals atorgades als concursants que han superat la fase de selecció del procés extraordinari de consolidació d'ocupació per a la selecció i provisió de places d'auxiliars administratius de la Funció Administrativa de les institucions sanitàries dependents de la Conselleria de Sanitat, incloent-hi Maria Pilar del Valle Sanchis.  
Vista la Resolució de 5 de maig de 2005, del director General de Recursos Humans per la qual es declara en situació d'expectativa de destinació els aspirants que han superat el concurs-oposició del procés extraordinari de consolidació d'ocupació per a la selecció i provisió de places d'auxiliars administratius de la Funció Administrativa de les institucions sanitàries dependents de la Conselleria de Sanitat. (DOCV 5016 de 30.05.2005).  
Vista la Resolució de 14 de setembre de 2005 de la Direcció General de Recursos Humans (DOCV núm. 5104, de 30.09.2005) per la qual s'inicia la fase de provisió del procés extraordinari de consolidació d'ocupació per a la selecció i provisió de places d'auxiliars administratius de la Funció Administrativa de les institucions sanitàries dependents de la Conselleria de Sanitat i atés que l'apartat a) de la base tercera establix que haurà de participar obligatòriament en esta fase de provisió el personal que, com a conseqüència del procés de consolidació d'ocupació, haja obtingut la situació de personal estatutari en expectativa de destinació prevista en la base onze de l'Orde de 27 de març de 2002 de la Conselleria de Sanitat per la qual es convoca el dit procés extraordinari.  
En atenció de tot això anterior i atés el que disposen els articles 118 de la Constitució, 17.2 de la Llei Orgànica 6/1985, d'1 de juliol, del Poder Judicial i 103 i següents de la Llei 29/1998, de 13 de juliol, Reguladora de la Jurisdicció Contenciosa Administrativa, que establixen l'obligatorietat de complir les sentències i la resta de resolucions fermes dictades per jutges i tribunals.  
Fent ús de les competències delegades en l'article 1.2 de la Resolució de 18 de gener de 2006, del director general de l'Agència Valenciana de Salut, per la qual es deleguen competències en matèria de personal, resolc:  
Modificar la Resolució de 5 de maig de 2005, per la qual es declara en situació d'expectativa de destinació els aspirants que han superat el concurs-oposició del procés extraordinari de consolidació d'ocupació per a la selecció i provisió de places d'auxiliars administratius de la Funció Administrativa de les institucions sanitàries dependents de la Conselleria de Sanitat, incloent-hi Maria Pilar del Valle Sanchis amb una puntuació de 109,2 punts.  
Obrir de nou el termini de quinze dies hàbils, comptats a partir de l'endemà al de la publicació d'esta resolució en el DOCV per a la participació de la interessada en la fase de provisió de places d'auxiliars administratius de la Funció Administrativa de les institucions sanitàries dependents de la Conselleria de Sanitat, d'acord amb les bases publicades en la Resolució de 14 de setembre de 2005 de la Direcció General de Recursos Humans (DOCV 5104, de 30.09.2005).  
Contra la present resolució es podrà interposar incident d'execució de sentència davant del Jutjat Contenciós Administratiu núm. 7 de València, d'acord amb el que disposa l'article 109 de la Llei 29/1998, de 13 de juliol, reguladora de la Jurisdicció Contenciosa Administrativa, en el termini de dos mesos a comptar de l'endemà a aquell en què tinga lloc la publicació de la present resolució.  
València, 5 d'agost de 2008.- El director general de Recursos Humans: José Cano Pascual.